Keiser Heisei is op 12 November 1990 as Keiser van Japan gekroon, nadat sy pa, Hirohito, op 7 Januarie 1989 oorlede is. Akihito was die 125ste tennō van Japan en sy regeringstyd het bekend gestaan as Heisei (平成, "vrede oral"). Akihito het op 8 Augustus 2016 sy abdikasie vir 30 April 2019 aangekondig. Vervolgens is Naruhito, Akihito se oudste seun, op 1 Mei 2019 ingehuldig. Naruhito se bewind staan bekend as Reiwa (令和, "mooi harmonie").
Die Japanse nasionale rugbyspan is tradisioneel die sterkste rugbyspan in Asië, maar het oor die jare gemengde resultate teen nie-Asiatiese spanne gehad. Rugby word deur die Japan Rugbyvoetbalunie (wat in 1926 gestig is) geadministreer. Die span neem jaarliks deel aan die Pasifiese Nasiesbeker teen Australië A, Fidji, die Junior All Blacks, Samoa en Tonga. Die span het ook aan elke Rugbywêreldbeker deelgeneem maar hulle het tot dusver nog net vier wedstryde in die toernooi gewen: teen Zimbabwe in 1991, asook teen Suid-Afrika, Samoa en die Verenigde State in 2015. Tydens die jaarlikse Superrugby-klubkampioenskap speel die Japannese Sunwolves teen vier Australiese rugbyspanne, vyf spanne uit Nieu-Seeland, drie spanne uit Suid-Afrika en een span uit Argentinië (Jaguares). In 2019 sal Japan as gasheer vir die negende Rugbywêreldbeker, die eerste in Asië, optree.
Olimpiese Spele het verskeie kere in Japan plaasgevind: Somerspele in 1964 in Tokio, Winterspele in Sapporo (1972) en Nagano (1998). Daarbenewens was die Olimpiese Somerspele en Olimpiese Winterspele van 1940 in Tokio en Sapporo beplan, maar is weens die Tweede Wêreldoorlog gestaak. Met die aanbieding van die Olimpiese Somerspele in 2020 sal Tokio vir 'n tweede keer as gasheerstad vir Olimpiese Somerspele optree.
Die Verhaal van Genji
↑ (en) Nussbaum, Louis-Frédéric; et al. (2002). Traditional order of Tennō. Japan encyclopedia. pp. 962–963. Explicit use of et al. in: |author= (help)
↑ (en) Enjoji, Kaori (1 Desember 2017). "Japan Emperor Akihito to abdicate on April 30, 2019". CNN. Tokio. Besoek op 25 Junie 2019.
↑ (en) Kyodo, Jiji (3 Desember 2017). "Japan's publishers wait in suspense for next era name". The Japan Times. Besoek op 25 Junie 2019.
↑ (en) "Naruhito: Japan's new emperor pledges to be symbol of unity". BBC. 25 Junie 2019. Besoek op 25 Junie 2019.
(en) The Foreigner – Japan – Webtydskrif oor Japan
Ontsluit van "http://af.wiki.sxisa.org/w/index.php?title=Japan&oldid=2055448"
Die bladsy is laas op 15 Oktober 2019 om 18:10 bygewerk.